CELEX: 62017TN0152
Language: et
Date: 2017-03-06 00:00:00
Title: Kohtuasi T-152/17: 6. märtsil 2017 esitatud hagi – Sumner versus komisjon

8.5.2017   
            
            
               ET
            
            
               Euroopa Liidu Teataja
            
            
               C 144/53
            
         6. märtsil 2017 esitatud hagi – Sumner versus komisjon
   (Kohtuasi T-152/17)
   (2017/C 144/72)
   Kohtumenetluse keel: inglise
   
      Pooled
   
   
      Hageja: Loreto Sumner (Leixlip, Iirimaa) (esindaja: solicitor J. MacGuill)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada peasekretäri 10. jaanuaril 2017 komisjoni nimel ja adressaadile 17. jaanuaril 2017 teatavaks tehtud keeldumine lubada hagejal tutvuda poolte esitatud seisukohtadega rikkumismenetluses, kus arutatakse tööaja direktiivi väidetavat rikkumist Iirimaa poolt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, et dokumentidega tutvumise taotlusele on määruse nr 1049/2001 alusel jäetud andmata konkreetne hinnang.
            
         
               2.
            
            
               Teine väide, et õigusvastaselt ning viidatud kohtupraktikas toodud põhimõtteid eirates on tuginetud üldisele eeldusele.
            
         
               3.
            
            
               Kolmas väide, et vastuolus viidatud kohtupraktikaga on konkreetselt ja tegelikult jäetud analüüsimata risk iga asjaomase dokumendi puhul.
            
         
               4.
            
            
               Neljas väide, et vastuolus viidatud kohtupraktikaga on konkreetselt ja tegelikult jäetud analüüsimata potentsiaalne võimalus tutvuda dokumentidega osaliselt.
            
         
               5.
            
            
               Viies väide, et vastuolus viidatud kohtupraktikaga on ülekaaluka üldise huvi olemasolu hindamisel tehtud ilmne viga.